***Výbor Národnej rady Slovenskej republiky***

 ***pre kultúru a médiá***

 43. schôdza výboru

 K číslu: CRD-1602/2018

**129**

**Uznesenie**

**Výboru Národnej rady Slovenskej republiky**

**pre kultúru a médiá**

**zo 4. októbra 2018**

k vládnemu návrhu zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1064)**.

**Výbor Národnej rady Slovenskej republiky pre kultúru a médiá**

**prerokoval**

vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1064)**;

**A. súhlasí**

s vládnym návrhom zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1064)**;

**B. odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1064)** **schváliť** s pripomienkami uvedenými v prílohe uznesenia;

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Dušan **Tittel, v. r.** Dušan **Jarjabek, v. r.**

overovateľ výboru predseda výboru

**Príloha k uzneseniu č. 129**

**zo 4. októbra 2018**

**Pozmeňujúce a doplňujúce návrhy**

**k vládnemu návrhu zákona**, **ktorým sa mení a dopĺňa zákon č. 185/2015 Z. z. Autorský zákon v znení neskorších predpisov (tlač 1064)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. K čl. I

V čl. I bod 4 § 165 ods. 10 sa za slovo „50 %“ vkladá slovo „odmeny“.

Gramatické upresnenie textu.

1. K čl. I

V čl. I bod 6 úvodná veta znie: „V § 165 sa za odsek 11 vkladá nový odsek 12, ktorý znie:“ a za odsek sa pripája veta: „Doterajší odsek 12 sa označuje ako odsek 13.“.

Úprava legislatívnej techniky vloženia nového odseku. Pôvodným znením by došlo k vypusteniu posledného odseku, ktorý je potrebný pre aplikáciu zákona, pričom jeho vypustenie nenaznačuje ani dôvodová správa a nezodpovedá tomu ani znenie prechodného ustanovenia čl. I bod 13 § 190a.

1. K čl. I

V čl. I bod 6 § 165 ods. 12 sa za prvé slovo „správy“ vkladá slovo „práv“.

Ide o legislatívno-technickú pripomienku, ktorou sa zjednocuje pojmoslovie použité aj v § 174 ods. 1 Autorského zákona.

1. K čl. I

V čl. I bod 8 sa slová „druhej vete“ nahrádzajú slovami „poslednej vete“.

Ide o technickú pripomienku vzhľadom na znenie čl. I bod 7, ktorým sa vkladá do odseku 1 nová druhá a tretia veta.

1. K čl. I

V čl. I sa za bod 12 vkladá nový bod 13, ktorý znie:

„13. V § 188 sa slová „ods. 8 až 12“ nahrádzajú slovami „ods. 8 až 11 a 13“.

Nasledujúce body sa primerane prečíslujú.

Ide o legislatívno-technickú pripomienku v súvislosti s navrhovanou zmenou úvodnej vety v bode 6 (vloženie odseku 12 do § 165).